o
Meidän ei tarvitse järkyttyä mitättömien asioiden vuoksi.
Opi, miten voit antaa rauhan johdattaa elämääsi.
ILOA ARKEEN
Nalkutus ei tee kenestäkään vastaanottavaista.
Vanhin poikani on sanonut, että hän lapsena vihasi minussa sitä, -
kun vihaisena menin hänen huoneeseensa -
ja läksytin, läksytin ja läksytin, -
ja läksytin, läksytin, läksytin ja läksytin.
Sitten menin keittiöön, suutuin uudelleen -
ja palasin takaisin läksyttämään.
En käsittänyt, miksi hän katsoi minua tällä tavalla.
Hän lysähti veltoksi, ja minun teki mieleni läimäistä häntä.
"Älä näytä tuollaista naamaa!"
Poika sanoi, että isä luki usein raamatunkohdan.
Hän sanoi: "Sinä teit näin. Raamatussa sanotaan näin."
"Älä tee enää niin tai minä teen näin."
Lapset tiesivät, että isä pitäisi sanansa.
He kunnioittivat häntä.
He eivät kunnioittaneet minua, sillä olin huutava idiootti.
Latelin tyhmiä uhkauksia: "Et pääse ulos puoleen vuoteen!"
Parin päivän jälkeen sanoin: "Ehkäpä viikon kuluttua."
Onko kukaan kuulolla?
Aloin janota rauhaa.
Huomasin erään asian. Rauhaan vaadittiin muutakin kuin rukousta.
Tarvittiin muutakin kuin toivomista.
Raamatun mukaan meidän täytyy pyrkiä rauhaan koko voimallamme.
Onko elämäsi rauhatonta? Kaipaatko elämääsi rauhaa?
Haluatko olla joku, joka ei suutu, järkyty eikä loukkaannu helposti -
ja johon ihmiset turvautuvat, koska he tietävät hänen olevan vakaa?
Kiinnitä turvavyö, koska on vain yksi tapa tulla sellaiseksi.
Keino ei ole se, että Jumala ottaa pois kaikki vaikeudet.
Keino on se, että Jumala lisää hönkää -
ja sinä opettelet uudenlaisen asenteen.
Avaa Fil. 2.
Jos unohdan, miten paljon rakastan rauhaa, -
tarvitaan vain yksi katastrofien päivä, niin muistini virkistyy.
Kaikki eivät ole nähneet tätä esimerkkiä vielä.
Raamatussa sanotaan, että minussa on hengen hedelmä. Sano se.
Sano: "Minussa asuu rauha."
Otan teistä kuvan kameralla.
Voin sanoa, että otin väkijoukosta valokuvan.
Joku voi pyytää nähdä sen.
En voi näyttää kuvaa, vaikka se minulla onkin.
Sitä ei ole vielä kehitetty.
Sama juttu hengen hedelmän kanssa: -
Tiedämme, että meillä on se Raamatun lupauksen mukaisesti.
Hedelmä ei vain näy, koska emme ole vielä kehittäneet sitä.
Valokuva kehitetään pimiössä.
Hengen hedelmä kehitetään vaikeuksien keskellä.
Siksi Jaak. 1:ssä sanotaan: -
"Pitäkää pelkkänä ilona niitä monenlaisia koettelemuksia."
"Tehän tiedätte, että koetukset kasvattavat kestävyyttä."
Ennen kuin kestävyys tuli esiin, minussa tuli esiin muitakin asioita
Ne olivat prosessin tiellä.
Kestävyys oli sisälläni.
Se halusi tulla esiin. Jumala haluaa kasvattaa meissä hedelmää.
Olemme Jumalan edustajia maailmassa, valo ja suola.
Etkö kaipaakin Kristuksen kaltaisuutta?
Saatat miettiä, mikä on vialla. Tahtoa kyllä löytyy.
Rukousjonossa pyydät, että saisit kärsivällisyyttä.
Et saa kärsivällisyyttä. Saat koettelemuksia.
Rukoile puolestani, jotta saisin nöyryyttä.
Hyvä on. Saat monenlaisia tilaisuuksia nöyrtyä.
Rukoile, että voisin rakastaa kaikkia ihmisiä.
Saamasi pitää. Voit odottaa hankalien ihmisten armeijaa.
Tämä on totuus.
Jumala opettaa minua arkielämän tilanteiden kautta.
Aloitin kuntoilun viime joulukuussa.
Minulla toki oli lihaksia, mutta ne olivat piilossa.
Kaikilla on lihaksia. Emmehän me muuten pystyisi liikkumaan.
Minun lihakseni olivat piileskelevää sorttia, -
koska en ollut koskaan harjoittanut niitä.
Minulla on oma voimavalmentaja.
Hän on kuntosaliohjaaja.
Ohjaajani kutsuu itseään voimavalmentajaksi.
Minusta Pyhä Henki on voimavalmentajamme.
Kutsumme harrastusta kuntoiluksi.
Ahkeroimme kolme kertaa viikossa.
Luetaan Fil. 2:12.
"Siis, rakkaani, samoin kuin aina olette olleet kuuliaiset," -
"niin ahkeroikaa paljon enemmän nyt kun olen poissa" -
"pelolla ja vavistuksella, että pelastuisitte."
"Suurella harkinnalla, herkällä omallatunnolla, -
"houkutuksia vältellen, pysytellen erossa siitä, mikä loukkaa Jumalaa"
Paavali ei tarkoita pelastuksen ansaitsemista työllä.
Pelastus on meissä.
Siemen, Kristus, on istutettu meihin uudestisyntymän hetkellä.
Sisällämme on siis Jumalan siemen.
Siementä pitää kastella, hoitaa, kehittää ja kasvattaa.
Uudestisyntymän jälkeen tarvitaan ahkerointia.
Voimavalmentajamme, Pyhän Hengen, täytyy harjoittaa meitä, -
jotta meissä oleva hedelmä tulisi esiin.
Neljä kuukautta sitten en olisi pystynyt näyttämään lihasta.
Nyt voin näyttää, että minulla on lihas.
Eikö olekin hieno?
Tiedättekö, mikä on parasta? Se ei enää hytky.
Etkö vihaakin puolelta toiselle heiluvia alleja?
Joskus koskettelen lihaksiani päivän aikana.
Kun aloitin, jaksoin hädin tuskin nostaa kahden kilon painoja.
Tein penkkipunnerruksia 2 kilon painoilla. Luulin tekeväni kuolemaa
Nyt nostan yhdeksän kilon painoja.
Olen harjoitellut vasta 5 kk.
En tarkoita leveillä kuntoilullani.
Saan tästä hengellisen opetuksen ja sanoman.
Lihas oli minussa, mutta se ei näkynyt, koska en harjoitellut.
Meissä on hengen hedelmä, mutta se pysyy piilossa, -
ellemme ahkeroi.
Minulla on kuntosalilla ohjaaja, mutta Pyhä Henki ohjaa minua.
Kuntosaliohjaajani, kuten Pyhä Henkikin, -
tietää, milloin voimani loppuvat.
Ohjaaja lisäsi painoja, kun olin vahvistunut.
Jumalakin lisää painetta vähitellen.
Ennen oli kahden kilon koettelemuksia.
Nyt kahden kilon painot ovat minusta lastenleikkiä.
Aluksi taistelin niiden kanssa.
Toinen käsivarsi oli heikompi.
Olin aivan poikki.
Jotkut kristityt ovat sellaisia.
Ilmastointi pettää, ja jo he valittavat: "Kyllä elämä on kovaa."
Eilen illalla menimme täältä takaisin hotelliimme.
Davella, minulla ja avustajalla oli avaimet. Mikään niistä ei toiminut.
Menimme vastaanottoon kahdeksan kerrosta alas.
Avainkortti menee kuulemma rikki, jos sitä pitää kännykän lähellä.
Kaikki kolme avainkorttia olivat rikki.
Se tietää juoksemista ja odottelua.
Näin on käynyt muutaman kerran viime vuosien aikana.
Aluksi marmatin: "On tämäkin..."
Eilen illalla, kun kortit olivat rikki, -
koin hetkellistä pettymystä.
Laskin kassini lattialle.
Sanoin: "Odottelen tässä."
Viiden minuutin kuluttua tuotiin avainkorttia. Kiitos Herralle!
Avainkortti on kuin kahden kilon paino.
Olen tottunut avainkoettelemuksiin. Ne eivät enää järkytä minua.
Sitä tottuu asioihin.
Lihakset kasvavat.
Hengen hedelmä kehittyy.
Painoja lisätään.
Monet ovat rukoilleet: -
"Jumala, muuta minua. En halua olla tällainen."
"Ärsyynnyn helposti. Minulla ei ole kärsivällisyyttä."
Sanoin viime viikolla kuntosaliohjaajalleni: -
"Olen kahden housukoon välissä. Haluan lantiolta pois 3 milliä."
Toiset housut puristavat, toiset ovat liian löysät.
Voinko saada lähtemään kolme milliä?
Pyysin harjoitusta, joka tehoaisi lantioon. Ei käy.
Rasvanpoltto vaatii rankempaa treeniä.
Ohjaaja lupasi huolehtia asiasta.
Huomasin, että jalkaprässissä oli 9 kiloa enemmän painoa.
Tein neljä sarjaa entisen kolmen sijaan.
Painoja oli muutenkin lisätty.
Mitä tapahtuu, kun rukoilee kärsivällisyyttä, -
jumalankaltaisuutta, lempeyttä ihmisiä kohtaan -
tai nöyryyttä?
Kuinka moni käsittää?
Hengen hedelmää ei voi kehittää ilman vastusta.
Fyysisiä ja hengellisiä lihaksia ei voi kasvattaa ilman vastusta.
Joku ajattelee nyt: "En koskaan rukoile hengen hedelmää."
Sinuna sanoisin: "Kiitos Herralle! Kristuksen avulla pystyn siihen."
"Kehitä minussa kaikkia hengen hedelmiä."
"Tee mitä tahdot."
"Luotan siihen, ettet anna koettelemusten käydä yli voimieni."
"Sinulla on ulospääsy jokaisesta kiusauksesta."
Näen tuon raamatunpaikan niin selkeästi.
Kun ohjaajani lisää painoja, -
hän ei jätä minua yksin.
Hän seisoo vierelläni.
Hän varmistaa, etten loukkaa itseäni.
Kahdeksas nosto teki jo tiukkaa.
Ohjaaja oli valmis ottamaan painot, jos otteeni lipsahtaisi.
Oli hyödyllistä huomata, että Pyhä Henki toimii samalla tavalla.
Pyhä Henki varmistaa, ettemme satuta itseämme.
Hän ei anna painoja yli voimiemme.
Jos painoja on liikaa, Hän nostaa ne pois, toistaiseksi.
Ohjaaja auttaa minua treenaamaan lihaksiani.
Samoin Pyhä Henki auttaa arkielämän tilanteissa -
ahkeroimaan peläten ja vavisten.
Luetaan Fil. 2:13.
Ahkeroikaa pelolla ja vavistuksella, että pelastuisitte.
"Jumala vaikuttaa teissä sekä tahtomisen että tekemisen," -
"että Hänen hyvä tahtonsa tapahtuisi."
"Tehkää kaikki nurisematta."
Istu nurisematta hotellikäytävän lattialla odottamassa avainta.
Tarjoilija kaataa juomatarjottimen syliisi, mutta älä nurise, -
älä etsi syyllistä äläkä arvostele.
Jos nurisemme, emme selviä koetuksesta.
Onko kukaan hereillä?
Raamattu kehottaa meitä pyrkimään rauhaan.
Jeesus on luvannut antaa meille oman rauhansa.
Avaa Joh. 14:7.
"Minä jätän teille rauhan."
"Oman rauhani minä annan teille, en sellaista jonka maailma antaa."
"Älköön teidän sydämenne olko murheellinen, älköönkä peljätkö."
Älkää antako itsenne kiihtyä tai järkkyä.
Älkää salliko itsenne olla pelokkaita, arkoja ja levottomia.
Näettekö, mikä vastuu meillä on?
Avataan hetkeksi Room. 12:16.
Onko kaikki kunnossa?
Oletteko saaneet uutta näkökulmaa elämään ja koettelemuksiin?
Jos ymmärrät tämän ja tahdot elämääsi rauhaa, -
voit antaa asioiden tapahtua rauhassa.
Muuten sitä ajattelee taistelevansa Paholaisen kanssa, -
mutta todellisuudessa taistelee Jumalaa vastaan.
Room. 12:16: "Olkaa keskenänne yksimielisiä."
Tulkaa toimeen ihmisten kanssa.
Älkää pitäkö itseänne muita parempina, -
vaan asettukaa vähäosaisten rinnalle.
Älkää olko omasta mielestänne viisaita.
Sopeudu toisen ihmisen tai tilanteiden mukaan.
Jos emme säilytä rauhaamme, kun asiat menevät pieleen, -
emme koskaan pysty säilyttämään rauhaamme, -
kun Jumala tekee työtään elämässämme.
Jos menetän rauhani aina kun kotona jokin asia menee epäkuntoon, -
joudun liikenneruuhkaan tai jokin ei suju haluamallani tavalla, -
en koskaan säilytä rauhaani, kun Jumala antaa isompia asioita.
Älä hermostu asioidenkaan vuoksi.
Älä anna asioiden järkyttää.
Pysy rauhallisena. Opettele nauramaan.
Jumala nauraa enemmän kuin me.
Muutan omaa asennettani, jotta säilyttäisin rauhan.
Se vaatii hengen erästä hedelmää, itsekuria.
Itsekuri asuu sinun sisimmässäsi.
Pyydän hartaasti: älä anna mitättömien asioiden järkyttää.
Raamatussa monessa kohdassa kehotetaan valitsemaan taistelut.
1. Kor. 10:33:ssa sanotaan: "Yritä tulla toimeen kaikkien kanssa."
Nauratte, kun kerron tämän, mutta se on totuus.
Meillä on paljon enemmän rauhaa, jos keskitymme vain omiin asioihin.
Voin suoralta kädeltä kertoa kolme raamatunpaikkaa, -
joissa käsketään keskittymään vain omiin asioihin.
1. Tim. 4:11, 1. Tess. 4:11, 2. Tess. 3:11 ja 1. Piet. 4:15.
Niissä kaikissa sanotaan: Pidä huoli vain omista asioistasi.
Sano: "Minun pitää keskittyä vain omiin asioihini."
Raamattu on hyvin käytännönläheinen.
Minulla oli paha vika olla hyvin utelias.
Halusin tietää kaiken. Halusin kaiken menevän niin kuin tahdon.
Ellen tiennyt asiasta, en pystynyt kontrolloimaan sitä.
Dave ihmetteli: "Miksi välität? Miksi haluat tietää?"
Kenellä oli rauha? Davella. Kuka oli levoton? Minä.
Elämässämme on enemmän rauhaa, jos huolehdimme vain omista asioista.
Tämän olen oppinut omassa elämässäni.
Tapasin nimittäin työntää nokkani joka asiaan.
Huomasin, että kuulemani asiat veivät rauhani.
Raamatussa kehotetaan keskittymään vain omiin asioihin.
Tarjoamme opetussarjaa, joka auttaa saavuttamaan rauhan -
ja tulemaan siksi, joksi Jumala on meidät tarkoittanut.
Muuttumisleikit ovat nykyään suurta huutoa.
Miksi emme antaisi Jumalan muuttaa meitä?
Tarjoamme myös kirjaani "Secrets to Exceptional Living", -
jossa opetan hengen hedelmistä.
Mitä enemmän tutkit näitä asioita, sitä enemmän opit.
Siunausta tänään, kun opettelet palvelemaan Jumalaa paremmin.
Sama koko ei sovi kaikille.
Jumala teki sinusta ainutlaatuisen. Älä enää yritä olla joku muu.
Kehitä kaunista persoonaa, jonka Jumala asetti sinuun.
Extreme Personality Makeover on 4-osainen opetussarja.
Opi, miten voit antaa Jumalan luonteen virrata kauttasi.
Tule henkilöksi, joksi Jumala sinut loi.
Tilaa opetussarja ja kirja erikoishintaan.
Tilaustiedot ovat ruudulla tai ohjelman kotisivulla.
Lapsena olin hyvin reipas.
Intoa täynnä.
Olin valmis kohtaamaan maailman.
Olin täynnä intoa. Olen menettänyt sen.
Haluan sen takaisin. - Haluan vaikuttaa.
Haluan, että elämälläni on merkitystä.
Haluan jäädä ihmisten mieliin.
Haluan, että elämäni on Jumalalle otollinen.
Useimmat ajattelevat, että elämässä täytyy olla jotakin enemmän.
Olen kirjoittanut uuden kirjan.
Kirjassani kerron mielekkäästä ja merkityksellisestä elämästä.
Haastan teitä.
"I Dare You" (Haastan sinua) -kirja on saatavana nyt.
JOYCEN KEVEÄMPI PUOLI
Monet elävät keinutuolissa.
Kun ihminen keinuu, -
hän kyllä potkii vauhtia mutta ei liiku mihinkään.
Jumala antoi ajatuksen tätä viikonloppua varten.
TV-tiimi kysyi: "Onko keinutuoli lavalla koko viikonlopun?"
Vastasin: "Elleivät kuulijat muista mitään muuta..."
Kun tämä viikonloppu on ohi, -
aina kun tuhlaat aikaasi elämällä menneessä, -
kieriskelemällä syyllisyydessä ja itsesäälissä...
vihaisena, katkerana, -
haluan teidän muistavan tämän sanoman -
ja haluan Pyhän Hengen sanovan: "Nouse keinutuolista!"
"Mene eteenpäin elämässä."
Elämäni alku oli kehno.
Kuinka monen alku on ollut kehno?
Koin tuskaa sen vuoksi pitkän aikaa.
Keinuttelin vihassa, syyllisyydessä, häpeässä, -
katkeruudessa.
Vihasin ihmisiä. Halusin pistää ihmiset maksamaan kärsimyksistäni.
Näin paljon vaivaa.
Olen kateellinen, vihainen.
Minusta tuntuu kurjalta.
Eräänä päivänä huomasin, että voimani hupenevat, -
mutta en pääse minnekään.
Päätin erään asian.
Vaikka alkuni oli kehno, päätin jättää menneet taakseni -
ja tehdä loppuelämästäni mahtavan.
Pelkäsin ylpeyttä, sillä Jumala alentaa ylpeät ja korottaa nöyrät.
Kun Hän kertoi, että kärsimättömyys johtui ylpeydestä, -
aloin suhtautua asiaan vakavammin.
Seuraa tulevaa ohjelmistoamme.
Olet meille hyvin tärkeä.
Työmme ei olisi mahdollista ilman ystäviä ja kumppaneita.
Yhdessä voimme ruokkia nälkäisiä, vaatettaa köyhiä -
ja julistaa ilosanomaa kansakunnille.
Ohjelman kotisivuilla voi esittää rukouspyyntöjä, -
tutustua lisämateriaaliin, tarkastella kokouskalenteria -
ja liittyä kumppaniksi viemään Kristuksen rakkautta maailmaan.
Suomennos: Marianne Tenetz